ઉત્તરપ્રદેશના મુગલસરાય માં 10 બોર્ડર સિક્યોરિટી ફોર્સના જવાનો લાપતા થઇ ચુક્યા છે. બુધવારે આ બધા જવાનો સ્પેશ્યલ આર્મી ટ્રેનથી જઈ રહ્યા હતા. આ ટ્રેન વર્ધમાન થી ધનબાદ તરફ જાય છે. આ મામલે એફઆઈઆર નોંધી લેવામાં આવી છે. આ એફઆઈઆર જવાનોના કમાન્ડર તરફ થી રેલવે પોલીસને નોંધાવવામાં આવી છે. આ બધા જ જવાનો પોતાના કમાન્ડરને જાણકારી આપ્યા વિના જ લાપતા થઇ ગયા છે. મુગલસરાય રેલવે સ્ટેશન સબ ઇન્સ્પેક્ટર જીતેન્દ્ર કુમાર યાદવે જણાવ્યું છે કે અમે આ મામલે એફઆઈઆર નોંધી લીધી છે અને બધા જ જવાનોની શોધ કરવામાં આવી રહી છે.